LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2003 M. spalio 29 D. ĮSAKYMO NR. ĮV-389 „DĖL muziejų TARYBOS NUOSTATŲ PATVIRTINIMO“ PAKEITIMO

2015 m. balandžio 17 d. Nr. ĮV-256

Vilnius

Vadovaudamasis Lietuvos Respublikos muziejų įstatymo 5 straipsniu,

p a k e i č i u Muziejų tarybos nuostatus, patvirtintus Lietuvos Respublikos kultūros ministro 2003 m. spalio 29 d. įsakymu Nr. ĮV-389 „Dėl Muziejų tarybos nuostatų patvirtinimo“:

1. Pakeičiu 1 punktą ir jį išdėstau taip:

„1. Muziejų tarybos (toliau – Taryba) nuostatai nustato Tarybos, atliekančios eksperto ir konsultanto funkcijas sprendžiant muziejų politikos formavimo ir įgyvendinimo klausimus, uždavinius ir funkcijas, teises, sudėtį ir darbo organizavimą.“

2. Pakeičiu 5.1 papunktį ir jį išdėstau taip:

„5.1. teikia pasiūlymus bei išvadas muziejų plėtotės strategijos klausimais;“.

3. Pakeičiu 5.3 papunktį ir jį išdėstau taip:

„5.3. svarsto muziejų programas, teikia pasiūlymus dėl jų finansavimo iš valstybės biudžeto;“.

4. Pakeičiu 11 punktą ir jį išdėstau taip:

„11. Taryba renkasi ne rečiau kaip 2 kartus per metus. Neeilinis posėdis gali būti sušauktas Tarybos pirmininko iniciatyva, pusės Tarybos narių reikalavimu arba kultūros ministro iniciatyva.“

5. Papildau nauju 16 punktu:

„16. Tarybos narių paslaugos apmokamos vadovaujantis Lietuvos Respublikos kultūros ministerijos ekspertų komisijų, komitetų, tarybų narių, kitų ekspertų teikiamų nematerialaus pobūdžio (intelektinių) paslaugų apmokėjimo taisyklėmis, patvirtintomis Lietuvos Respublikos kultūros ministro 2004 m. birželio 30 d. įsakymu Nr. ĮV-167 „Dėl Lietuvos Respublikos kultūros ministerijos ekspertų komisijų, komitetų, tarybų narių, kitų ekspertų teikiamų nematerialaus pobūdžio (intelektinių) paslaugų apmokėjimo taisyklių patvirtinimo“.“

Kultūros ministras	Šarūnas Birutis